Suomussalmen vaakuna

Suomussalmen vaakuna on Suomussalmen kunnan tunnus. Vaakunan lipukkeet kuvaavat entisaikojen pärevalkeita, ja niiden lukumäärä viittaa niihin neljään kantataloon, jotka mainittiin 1604 sijainneen näillä kaukaisilla seuduilla hieman aiemmin Täyssinän rauhassa ensimmäistä kertaa määritellyn itärajan luona.

Vaakunan selitys on ”mustassa kentässä neljä hopealipuketta ryhmitettyinä 1+2+1, kustakin nousee kultainen liekki.” Vaakunan on suunnitellut Gustaf von Numers, ja Suomussalmen kunnanvaltuusto hyväksyi sen kokouksessaan 11. heinäkuuta 1966. Sisäasiainministeriö vahvisti vaakunan käyttöön 21. syyskuuta samana vuonna.

 Lähteet 



Suomussalmi
Luokka:Gustaf von Numersin suunnittelemat kunnanvaakunat
Vaakuna